Kry die beste basislaag vir jou veltipe - Goeie Huishouding
Kry die beste basislaag vir jou veltipe
Skep die volmaakte fondasie
As jy nog nooit 'n basislaag oorweeg het nie, gaan dit vandag verander. Dié syagtige produk word aangewend nadat jy jou gesig gereinig het en voordat jy jou onderlaag aansit. Maar wat maak dit so besonders? Dit vul fyn lyntjies en porieë en verbloem onegaligheid voordat jy met jou grimering begin.
Die gevolg is dat jou onderlaag makliker aanwend en jou vel 'n egalige voorkoms het. Basislae bevat ook heilsame bestanddele en voorkom dat grimering vinnig afkom. Maar basislae verskil, en sommiges is meer geskik vir sekere veltipes. Hier is ons topkeuses vir elke veltipe sodat jy met 'n vlekkelose gelaat kan spog.
'n Olierige vel
'n Olierige vel is nie net geneig om te blink nie, maar kan daartoe lei dat jou onderlaag begin "smelt". Voorkom dit deur 'n basislaag te gebruik wat olierigheid beveg en jou grimering sal laat hou – selfs op die warmste somerdag.
NYX Professional Makeup Shine Killer / R254,95
Behalwe dat hierdie basislaag-en-bevogtiger-in-een jou vel syglad maak, bevat dit ook hialuroonsuur wat jou vel deur die loop van die dag gehidreer hou, wat ideaal vir mense met 'n droë, vlokkerige vel is.
'n Vel wat tot puisies geneig is
Een van die grootste klagtes wat mense met 'n probleemvel het, is baie rooiheid in die gesig. In plaas daarvan om groot hoeveelhede verbloemer aan te plak, behoort jy 'n basislaag met kleurkorrigeerders te kies sodat jy die res van jou jou grimeerroetine met 'n vlekkelose vel kan aanpak.
Almay Smart Shade Perfect & Correct Primer / R250
Lees: Die 10 algemeenste onderlaagfoute wat vroue maak – en hoe om dit te vermy
'n Sensitiewe vel
Sommige basislae kan skerp en uitdrogend wees, veral as jy 'n sensitiewe vel het. Dié juweel van Kiehl's is propvol sagte, natuurlike bestanddele wat jou gesig perfek en gesond sal laat lyk, selfs nadat jy jou grimering verwyder het.
Kiehl's Micro-blur Skin Perfector / R580
'n Ouer vel
'n Meer volwasse vel benodig nie net meer vog nie, maar ook goeie beskerming teen omgewing- en UV-skade. Hierdie sonskerm-basislaag-kombinasie bevat 'n hoë SBF wat jou vel deur die loop van die dag sal beskerm.